Diari Oficial de la Generalitat Valenciana


Sumari del DOGV 5200, del 16-02-2006 (2006/1687)

ORDE de 30 de desembre de 2005,de la conselleria de Cultura, Educació i Esport, per la qual es classifiquen els llocs de treball docent d'especial dificultat de centres públics d'Educació Infantil i Primària per al curs 2005/2006.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5200

Data del DOGV
:   16-02-2006

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2006/1687


Data del document
:   30-12-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * personal docent
    * educació preescolar
    * qualificació del personal
    * personal
    * ensenyament primari

ORDE de 30 de desembre de 2005,de la conselleria de Cultura, Educació i Esport, per la qual es classifiquen els llocs de treball docent d'especial dificultat de centres públics d'Educació Infantil i Primària per al curs 2005/2006. [2006/X1687]  
El Reial Decret 895/1989, de 14 de juliol (modificat pels reials decrets 1.664/1991, de 8 de novembre, i 1.774/1994, de 5 d'agost), regula en el capítol IV l'orde de prioritat per a l'adjudicació de llocs de treball docent vacants en centres públics de Preescolar, Educació General Bàsica i Educació Especial, i en els articles 21 i 22, a l'hora de fixar el barem de puntuació, considera com a mèrit la permanència ininterrompuda amb destinació definitiva en centres o llocs singulars d'especial dificultat. D'altra banda, en l'article 24 del mateix capítol i en la disposició final primera es determina que les comunitats autònomes amb competències educatives duran a terme la classificació dels esmentats llocs i la seua revisió.  
La Conselleria de Cultura, Educació i Esport ha complit el que disposa el mencionat reial decret mitjançant la promulgació d'órdens per les quals ha classificat els llocs de treball docent d'especial dificultat, en virtut de criteris relacionats amb el seu difícil acompliment i la continuïtat en el desenvolupament de projectes educatius.  
Per Orde de 14 de març de 2005 (DOGV 4.973 de 29 de març de 2005) i Orde de 18 de maig de 2005 (DOGV 5.019 de 2 de juny de 2005) es va modificar el catàleg d'unitats, el de llocs de treball docent, la denominació i altres aspectes de determinats centres públics d'Educació Infantil (2n cicle), Educació Primària i Educació Especial de titularitat de la Generalitat Valenciana per al curs 2005/2006.  
Per Resolució de 21 de juliol de 2005 (DOGV 5.064 de 4 de agost de 2005), el director general d'Ensenyament ha resolt autoritzar els centres i els programes de compensació educativa a centres subvencionats amb fons públics que impartixen ensenyaments d'Educació Infantil (2n cicle) i Primària per al curs 2005/2006. Per correcció d'errades (DOGV 5.092 de 14 de setembre de 2005), es corregix la Resolució de 21 de juliol de 2005.  
Per Resolució de 9 de novembre de 2005 (DOGV 5.138 de 18 de novembre de 2005), el director general d'Ensenyament ha resolt autoritzar, en convocatòria extraordinària, els centres i els programes de compensació educativa a centres subvencionats amb fons públics que impartixen ensenyaments d'Educació Infantil (2n cicle) i Primària per al curs 2005/2006. Correcció d'errades (DOGV 5.165 de 29 de desembre de 2005)) per la qual es corregix la Resolució de 9 de novembre de 2005.  
Per Orde de 13 de juliol de 2005 (DOGV 5.090 de 12.09.2005), de la Conselleria de Cultura, Educació i Esport, per la qual es modifica la composició per unitats dels centres públics de Formació de Persones Adultes de titularitat de la Generalitat Valenciana.  
Com siga que amb la promulgació de les últimes disposicions legals es modifica la relació de centres públics susceptibles de catalogar els seus llocs de treball docent com a d'especial dificultat, procedix revisar-ne la classificació.  
Per tot això, d'acord amb el que establix la disposició final primera del mencionat Reial Decret 895/1989, de 14 de juliol, i fent ús de les atribucions que m'han sigut conferides,  
ORDENE  
Únic  
Queden classificats com a llocs de treball docent de caràcter singular d'especial dificultat, per al curs 2005/2006, els de mestres que exercixen les seues funcions en:  
a) Centres docents públics d'Educació Infantil i Primària declarats d'acció educativa singular (CAES), la relació del quals figura en l'annex I.  
b) Centres docents públics d'Educació Infantil i Primària constituïts per set unitats o menys amb projecte de compensació educativa de singularitat rural aprovat per Resolució de la Direcció General d'Ensenyament de 21 de juliol de 2005, relacionats en l'annex II.  
c) Centres docents públics d'Educació Infantil i Primària constituïts per una sola unitat, relacionats en l'annex III.  
d) Escoles llar, relacionades en l'annex IV.  
e) Col·legis rurals agrupats (CRA), relacionats en l'annex V, sempre que es tracte de llocs catalogats com a itinerants o de llocs amb destinació en un aulari-localitat que forme part del CRA i estiga constituït per menys de tres unitats d'Educació Infantil i sis d'Educació Primària.  
f) Centres de Formació de Persones Adultes constituïts per tres unitats o menys de tres, relacionats en l'annex VI.  
DISPOSICIÓ ADDICIONAL  
Única  
La present disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Aquesta orde produirà efecte des de el inici del curs escolar 2005/2006.  
Segona  
De conformitat amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
València, 30 de desembre de 2005  
El conseller de Cultura, Educació i Esport,  
ALEJANDRO FONT DE MORA TURÓN